b"\n_START_ARTICLE_\nSharchhokpa\n_START_PARAGRAPH_\nSharchhokpa (sing. Sharchop), narod bodijske skupine pravih Tibetanaca, nastanjen u isto\xc4\x8dnom i jugoisto\xc4\x8dnom Butanu, jugoisto\xc4\x8dnom Tibetu gdje ih vode dijelom nacionalnosti Moinba, i u indijskoj dr\xc5\xbeavi Arunachal Pradesh._NEWLINE_U Butanu su najbrojniji, ima ih oko 138.000 (1993) a \xc5\xbeive ju\xc5\xbeno od Tashiganga i sebe smatraju Butancima. Oni su agrikulturan narod, stanovnici \xc5\xa1ume, koji se koristi tehnikom posijeci-i-spali. Za svoja suha polja ri\xc5\xbee prvo moraju o\xc4\x8distiti i zapaliti jedan dio \xc5\xa1ume, na kojem \xc4\x87e se zadr\xc5\xbeati tri do \xc4\x8detiri godine. Neke druge skupine Sharchopa trajno su se nastanili na ve\xc4\x87im iskr\xc4\x8denim poljima u \xc5\xa1umi. Ku\xc4\x87e su od kamena i drveta, \xc4\x8desto puta i na pilonima, drvenim nosa\xc4\x8dima zabijenim u tlo, a ve\xc4\x87a naselja imaju i manastire-dzong, gdje su \xc4\x8dest motiv molitveni kota\xc4\x8di, tibetski nazivani 'khor i raznobojne molitvene zastavice. Od stoke dr\xc5\xbee goveda-gayal, koze i svinje. Gayal-goveda, lokalno poznata kao mithun (Bos frontalis), slu\xc5\xbee kao simbol bogatstva, i za \xc5\xbertvovanja na religioznim ceremonijama._NEWLINE_Vjera je budisti\xc4\x8dka a o\xc4\x8duvana je i etni\xc4\x8dka religija sa elementima \xc5\xa1amanizma ._NEWLINE_Jezik se zove tshangla ili sangla, sharchagpakha, sarchapkkha, shachopkha, shachobiikha, sharchhopkha, tsangla, menba ili monpa i pripada tibetskoj grani himalajskih jezika ."